 Wasiirka dib u dajinta Maxamed Cabdi Kaahin oo warbaahinta kala hadlay safarkiisan ayaa isagu sheegay in UNHCR ay eegayso adeegyada deegaanadaas ee biyaha iyo waxbarashada waxaana isaga oo arimahaas ka hadlaaya uu yidhiSocdaalkaygu waxa uu ku salaysan yahay inaan kormeer ku sameeyo magaalooyin tuulooyin iyo deegaano kaleba, waxaana ila socda haayadaha oo ay ka mid tahay UNHCR Hargeysa iyo UNHCR Jabuuti kuwaas oo eegaya xaalada biyaha iyo caafimaadka iyo sida oo kale waxbarashada, waxa wax laga qaban doonaa meeshii dugsi ka dhiman yahay iyo halkii adeegyada caafimaadka wax ka dhiman yihiin oo wax laga qabto, in dadka magaalooyinka ka maqan lagu soo celiyo haddii magaalooyinka wax ka dhiman yihiin. 